358 Templum

Dupliciter in scriptura accipitur templum: spiritualiter et literaliter. Spiritualiter dicitur quandoque corpus Christi in quo plenitudo diuintatis inhabitat corporaliter, Joan. 2[:19]: *Solvite*, id est, soluetis, *templum hoc*, id est, me Christum, *et in tribus diebus* reedificabo *illud*.

Item, dicitur mater Christi in quo Deus et homo mansit novem mensibus, Mal. 3[:1]: *Statim*, id est, habito consensu virginis, *veniet ad templum suum*, id est, ad virginis vterum, *Dominator*. Psal. [10:5]: *Dominus in templo sancto suo*, id est, matris vtero, nec tamen deserit celum qui secundum Psal. [10:5]: *Dominus in caelo sedes ejus*.

¶ Et vere sanctum est templum.[[1]](#endnote-1) Est tria firmiter fundatur: per fidem eleuatum, per spem pauimentum, per humilitatem fricatum, per sapientiam deauratum, per caritatem puturatum, per fecunditatem.

¶ Item, templum dicitur vir fidelis in cuius corde velud choro seruitur Domino letanter, 1 Cor. 3[:16]: *Nescitis quia templum Dei estis, et Spiritus* Sanctus *habitat in vobis*? Et [1 Cor.] capitulo 6[:19]: *Nescitis* quod *membra vestra, templum* sanctum *sunt Spiritus Sancti, qui in vobis est*. Vnde Augustinus, volens in templo Dei orare, in teipso ora, Psal. [17:7]: *Audivit de templo sancto suo vocem meam*. Istud templum violant qui faciunt illud coquinam gulosorum, lupanar meretricum, stabulum porcorum utpote accidiosi, speluncam latronum ut cupidi, campum belli ut iracundi, carcerem dampnatorum ut mundi, turrim Babel ut superbi, 1 Cor. 6[:19]: *An nescitis quoniam membra vestra, templum sunt Spiritus Sancti*. Sed heu quia dicitur in Psal. [78:1]: *Polluerunt templum sanctum tuum*.

¶ In templo materialiter sumpto Christus quedam gessit quedam sustinuit per hec informas nos et macime prelatos in agendis et sustinendis Christus nempe in templo tria gessit quia docuit, Joan. 8[:20]: *Semper docui in synagoga, et in templo*.

Item, corripuit sicut patet, Joan. 2[:15]: Fecit *flagellum de funiculis*, et *ejecit* negociantes.

Item, absoluit adulteram, Joan. 8[:2-3]: *Diluculo venit* ad *templum*. Et *adducunt* ei *mulierem in adulterio deprehensam.* Sic et prelati debent esse in docendo docti in corrigendo virtuosi in remittendo benigni prelatio. Enim est sicut gladius set in manu stulti est quando agit sine discretione. In manu pueri dum est sine correctione, in manu furiosi dum est sine benignitate. Exemplum de cornu quo fures ventilat operarios excitat canes venaticos rectificat.

Item, in templo materiali Christus multa sustinuit quia fuit temptatus quando *adducunt* ei adulteram, Joan. 8[:3], hoc autem dicebant temptantes eum. Fuit etiam blasphematus. Joan. 8[:48]: *Nonne bene dicimus nos quia Samaritanus es [tu], et dæmonium habes*? Fuit lapidatus, Joan. 8[:59]: *Tulerunt lapides* Judei, *ut jacerent in eum*. Et nota hic quod quando temptatus fuit respondit [Joan. 8:6], quando blasphematus sustinuit [Joan. 10:33], sed quando lapidatus exiuit [Joan. 11:8], sic prelati nec indigne taceant nec ex superbia respondeant nec per violenciam se vindicent.

¶ Est autem templum locus dedicationis ad tria ad orationem, Act. 3[:1]: 1 *Petrus et Joannes ascendebant in templum ad horam orationis nonam*. Exemplum Luc. 2[:36] de *Anna prophetissa*. Et [Luc.] 18[:10] de phariseo in publicano.

¶ Item, ad satisfactionem quia ibi ministrantur sacramenta sanatina et sanctificatiua est, Ezech. 47[:1] ubi *aquæ autem descendebant in latus templi dextrum*.

¶ Item, ad predicacionem, Act. 5[:20] ait angelus ad apostoles, *Ite, et stantes loquimini in templo plebi omnia verba vitæ [hujus]*. /f. 112ra/

1. templum ] *add*. ~~per Sapientiam~~ F.128. [↑](#endnote-ref-1)